S-833/2006

Ár 2006, föstudaginn 6. október, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-833/2006: Ákæruvaldið gegn G-kk-þgf A-kk-þgf E-kk-þgf, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

I.

Lögreglustjórinn í Reykjavík höfðaði málið með ákæru útgefinni 23. maí 2006 á hendur ákærða, G-kk-þgf A-kk-þgf E-kk-þgf, kt. 000000-0000, Hraunbæ 109, Reykjavík, til refsingar fyrir eftirtalin brot:

1. Þjófnað og fíkniefnalagabrot, með því að hafa fimmtudaginn 19. maí 2005 í versluninni Hagkaup, Hagasmára 1, Kópavogi, stolið sólgleraugum að verðmæti kr. 999 og þá haft í vörslum sínum samtals 47,29 g af hassi, þar af 6,68 g sem lögregla fann við leit á ákærða í versluninni eftir handtöku og 40,61 g sem fannst við leit á heimili ákærða síðar sama dag.

2. Fíkniefnalagabrot, með því að hafa aðfaranótt laugardagsins 10. september 2005 í bifreiðinni ZZ-367 í Bæjarhrauni við Hólshraun í Hafnarfirði haft í vörslum sínum 0,71 g af tóbaksblönduðu kannabisefni, sem lögregla fann við leit á ákærða.

3. Fíkniefnalagabrot, með því að hafa að kvöldi fimmtudagsins 1. desember 2005 í Keilufelli 35, Reykjavík, haft í vörslum sínum 42,21 g af hassi og 0,62 g af tóbaksblönduðu kannabisefni, sem lögregla fann við húsleit.

4. Fíkniefnalagabrot, með því að hafa þriðjudaginn 3. janúar 2006 á sama stað og greinir í III. lið haft í vörslum sínum 205,81 g af hassi, 0,81 g af marihuana, 2,56 g af tóbaksblönduðu kannabisefni og 2,28 g af amfetamíni, sem lögregla fann við húsleit.

Er háttsemin samkvæmt öllum ákæruliðum talin varða við 2. gr., sbr. 5. gr., laga um ávana- og fíkniefni nr. 65/1974, sbr. og 6. gr. sömu laga, varðandi meðferð ákærða á kannabisefnum, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Háttsemi samkvæmt 1. lið er einnig talin varða við 244. gr. almennra hegningarlaga nr. 19/1940. Auk refsingar er þess krafist að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

II.

Með játningu ákærða fyrir dómi, sem samrýmist rannsóknargögnum málsins, er framangreind háttsemi sönnuð og þykir hún rétt heimfærð til refsiákvæða í ákæru.

Samkvæmt sakavottorði ákærða hefur honum þrívegis verið gert að greiða sekt, annars vegar fyrir brot gegn lögum um ávana- og fíkniefni og hins vegar fyrir brot gegn 244. gr. almennra hegningarlaga, síðast 43.000 króna sekt 11. september 2006 fyrir vörsæur fíkniefna. Ákærði hefur játað brot sín hreinskilnislega og er það virt til refsilækkunar. Með hliðsjón af því, sem og 77. og 78. gr. almennra hegningarlaga, þykir refsing nú hæfileg ákveðin 45 daga fangelsi. Eftir atvikum þykir mega ákveða að fresta fullnustu refsingarinnar skilorðsbundið í tvö ár frá dómsuppsögu og falli hún niður að þeim tíma liðnum haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Að kröfu ákæruvaldsins og með skírskotun til fyrrnefndra laga- og reglugerðarákvæða skulu upptæk til ríkissjóðs þau 295,31 gramm af hassi, 0,81 gramm af marihuana, 2,28 grömm af amfetamíni og 3,89 grömm af tóbaksblönduðu kannabisefni, sem lögregla haldlagði.

Loks ber samkvæmt 1. mgr. 165. gr. laga um meðferð opinberra mála að dæma ákærða til greiðslu alls sakarkostnaðar, en hann er ekki annar en þóknun H-kk-ef I-kk-ef hæstaréttarlögmanns, skipaðs verjanda ákærða fyrir dómi. Með hliðsjón af eðli og umfangi máls og að teknu tilliti til fjölda þinghalda þykir sú þóknun hæfilega ákveðin 51.045 krónur, að meðtöldum virðisaukaskatti.

D-kk-nf K-kk-nf fulltrúi Lögreglustjórans í Reykjavík sótti málið af hálfu ákæruvaldsins.

DÓMSORÐ:

Ákærði, G-kk-nf A-kk-nf E-kk-nf, sæti fangelsi í 45 daga, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 295,31 grammi af hassi, 0,81 grammi af marihuana, 2,28 grömmum af amfetamíni og 3,89 grömmum af tóbaksblönduðu kannabisefni.

Ákærði greiði 51.054 króna þóknun skipaðs verjanda síns, H-kk-ef I-kk-ef hæstaréttarlögmannslögmanns.

J-kk-nf J-kk-nf